ตลาดหุ้นเอเชียผันผวน นลท.ผิดหวังหลัง EU เห็นชอบขยายเวลา Brexit เป็น 31 ต.ค.62
ตลาดหุ้นเอเชียผันผวน นลท.ผิดหวังหลัง EU เห็นชอบขยายเวลา Brexit เป็น 31 ต.ค.62
11 เม.ย. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนระมัดระวังการซื้อขายหลังจากผู้นำ 27 ประเทศสมาชิกสหภาพยุโรป (EU) ได้เห็นชอบให้อังกฤษขยายเวลาการถอนตัวออกจาก EU (Brexit) ไปเป็นวันที่ 31 ต.ค. โดยนางเทเรซา เมย์ นายกรัฐมนตรีอังกฤษ กล่าวว่า ประชาชนจำนวนมากรู้สึกผิดหวังที่ผู้นำชาติสมาชิก EU ได้เลื่อนเวลา Brexit
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,662.65 จุด ลดลง 24.92 จุด, -0.11%
ดัชนี SSE Composite ตลาดหุ้นจีนเปิดวันนี้ที่ 3,241.55 จุด ลดลง 0.38 จุด, -0.01%
ดัชนี HSI ตลาดหุ้นฮ่องกงเปิดวันนี้ที่ 30,138.14 จุด เพิ่มขึ้น 18.58 จุด, +0.06%
ดัชนี TAIEX ตลาดหุ้นไต้หวันเปิดวันนี้ที่ 10,869.24 จุด เพิ่มขึ้น 1.10 จุด, +0.01%
ดัชนี KOSPI ตลาดหุ้นเกาหลีใต้เปิดวันนี้ที่ 2,227.69 จุด เพิ่มขึ้น 3.30 จุด, +0.15%
ดัชนี FTSE STI ตลาดหุ้นสิงคโปร์เปิดวันนี้ที่ 3,330.51 จุด เพิ่มขึ้น 2.86 จุด, +0.09%
ดัชนี FBMKLCI ตลาดหุ้นมาเลเซียเปิดวันนี้ที่ 1,639.33 จุด ลดลง 0.13 จุด, -0.01%
ด้าน นางเมย์ กล่าวว่า การผลักดันข้อตกลง Brexit ให้ผ่านความเห็นชอบจากรัฐสภาอังกฤษไม่ใช่เรื่องง่าย และสถานการณ์ในช่วง 2-3 สัปดาห์ข้างหน้าอาจไม่ราบรื่นนัก
โดยการแสดงความเห็นของนางเมย์มีขึ้นหลังจากนายโดนัลด์ ทัสก์ ประธานคณะมนตรียุโรปเปิดเผยผ่านทวิตเตอร์เมื่อคืนนี้ตามเวลาท้องถิ่นว่า ผู้นำประเทศสมาชิก 27 ชาติของ EU ได้เห็นชอบให้อังกฤษขยายเวลาการถอนตัวออกจาก EU (Brexit) ไปเป็นวันที่ 31 ต.ค. ซึ่งนานกว่าที่นางเมย์ได้ยื่นขอต่อ EU ก่อนหน้านี้ว่าให้เลื่อนเวลา Brexit เป็น 30 มิ.ย.